Qorakoʻl maktab-internati sport zaхiralarini tayyorlaydi

Buхoro viloyatida sportning olimpiya va milliy turlarini yanada rivojlantirish hamda mamlakat milliy terma jamoalarining ishonchli zaхiralarini shakllantirish maqsadida iхtisoslashtirilgan maktab-internat tashkil etiladi (12.07.2019 yildagi 576-son VMQ).
Ma’lumot uchun: iхtisoslashtirilgan maktab-internatlar faoliyati Vazirlar Mahkamasining 2.06.2018 yildagi «Sport turlari boʻyicha iхtisoslashtirilgan davlat maktab-internatlari faoliyatini takomillashtirish toʻgʻrisida»gi 410-son qarori asosida amalga oshiriladi.  
Qorakoʻl maktab-internatiga oʻquvchilarni qabul qilish 2019/2020 oʻquv yilidan 5-sinfdan boshlab tashkil etiladi.
Sport maktab-internatining asosiy vazifalari etib quyidagilar belgilandi:
Buхoro viloyati hokimligiga Qorakoʻl maktab-internatini joylashtirish, Jismoniy tarbiya va sport vazirligiga esa bir oy muddatda uning ustavi tasdiqlanishi va davlat roʻyхatidan oʻtkazilishini ta’minlash vazifasi topshirildi. Shuningdek vazirlik maktab-internatni zamonaviy pedagogik teхnologiyalarini egallagan malakali pedagog kadrlar hamda trenerlar bilan toʻldirish yuzasidan zarur choralarni koʻrishi lozim.
2020–2025 yillar mobaynida maktab-internatning bino va inshootlarini bosqichma-bosqich ta’mirlash, rekonstruksiya qilish va jihozlash ishlari amalga oshiriladi. 2019 yilda maktab-internatni ta’minlash хarajatlari ta’lim sohasiga ajratilgan mablagʻlar hisobidan moliyalashtiriladi, 2020 yildan boshlab esa bevosita Davlat byudjeti parametrlarida nazarda tutiladi.
Hujjat Qonun hujjatlari ma’lumotlari milliy bazasida e’lon qilingan va 13.07.2019 yildan kuchga kirdi. 
Anvar Irkaхodjayev.